CELEX: 32015D1357
Language: hr
Date: 2015-08-04 00:00:00
Title: Provedbena odluka Komisije (EU) 2015/1357 оd 4. kolovoza 2015. o utvrđivanju financijskog doprinosa Unije za izdatke nastale u Nizozemskoj u 2011., 2012. i 2013. za financiranje hitnih mjera suzbijanja influence ptica (priopćeno pod brojem dokumenta C(2015) 5342)

6.8.2015   
            
            
               HR
            
            
               Službeni list Europske unije
            
            
               L 209/9
            
         PROVEDBENA ODLUKA KOMISIJE (EU) 2015/1357
   оd 4. kolovoza 2015.
   o utvrđivanju financijskog doprinosa Unije za izdatke nastale u Nizozemskoj u 2011., 2012. i 2013. za financiranje hitnih mjera suzbijanja influence ptica
   
      
         (priopćeno pod brojem dokumenta C(2015) 5342)
      
   
   (Vjerodostojan je samo tekst na nizozemskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (1), a posebno njezin članak 36. stavak 4.,
   budući da:
   
               (1)
            
            
               Uredbom Komisije (EZ) br. 349/2005 (2) utvrđuju se pravila za isplatu financijskog doprinosa Unije za hitne mjere iskorjenjivanja određenih bolesti životinja, uključujući influencu ptica. Člankom 7. te Uredbe utvrđuju se dokumenti koje podnosi država članica koja upućuje zahtjev za financijski doprinos Unije te rokovi za dostavu tih dokumenata.
            
         
               (2)
            
            
               Provedbenom odlukom Komisije 2012/667/EU (3) utvrđuje se iznos financijskog doprinosa Unije za izdatke nastale u Nizozemskoj pri poduzimanju mjera suzbijanja influence ptica u 2011. u visini od 429 425,74 EUR.
            
         
               (3)
            
            
               Provedbenom odlukom Komisije 2013/775/EU (4) predviđa se financijski doprinos Unije Nizozemskoj za troškove koje je ta država članica imala pri poduzimanju mjera suzbijanja influence ptica u 2012. i 2013. u skladu s Odlukom Vijeća 2009/470/EZ (5). U skladu s tim prvi obrok u iznosu od 210 000,00 EUR za 2012. i prvi obrok u iznosu od 250 000,00 EUR za 2013. isplaćeni su toj državi članici kao dio financijskog doprinosa Unije. Osim toga, Provedbenom odlukom 2013/775/EU predviđa se da se iznos financijskog doprinosa Unije utvrđuje naknadnom odlukom koju je potrebno donijeti u skladu s postupkom iz navedene Odluke.
            
         
               (4)
            
            
               Uredbom (EU) br. 652/2014 predviđaju se plaćanja državama članicama u tim okolnostima. U tom pogledu predviđa se donošenje provedbenih akata kojima se utvrđuje financijski doprinos. Osim toga, tom je Uredbom stavljena izvan snage Odluka 2009/470/EZ, a upućivanja na tu Odluku tumače se kao upućivanja na Uredbu (EU) br. 652/2014.
            
         
               (5)
            
            
               Provedbenim odlukama 2012/667/EU i 2013/775/EU ispunjeni su zahtjevi Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 84.
            
         
               (6)
            
            
               Na temelju rezultata revizije na licu mjesta, kojom upravlja nadležna služba revizije, smatra se prihvatljivim dodatni rashod u iznosu od 13 278,64 EUR, u skladu s odlukom navedenom u uvodnoj izjavi 2., a financijski doprinos Unije za 2011. može se utvrditi u iznosu od 442 704,38 EUR. Stoga uz već isplaćeni obrok trebalo bi odobriti i konačni dodatni obrok u iznosu od 13 278,64 EUR.
            
         
               (7)
            
            
               Nizozemska je 14. veljače 2014. podnijela Komisiji službeni zahtjev za povrat troškova popraćen financijskim izvješćem, popratnom dokumentacijom i epidemiološkim izvješćem o svakom pojedinačnom gospodarstvu na kojem su životinje zaklane i uništene. Zahtjev za povrat troškova iznosi 417 663,71 EUR za 2012. i 616 592,33 EUR za 2013. Međutim, nakon pregleda dokumenata koje je podnijela ta država članica, iznosi od 17 548,46 EUR i 40 018,73 EUR u skladu s člankom 5. Uredbe (EZ) br. 349/2005 smatrali su se neprihvatljivima za povrat.
            
         
               (8)
            
            
               U skladu s tim može se utvrditi konačni doprinos za 2012. i 2013. u iznosu od 400 115,25 EUR i 576 573,60 EUR koji je jednak razlici između zatraženog iznosa za povrat i neprihvatljivog iznosa. Nakon odbitka prvih obroka iz uvodne izjave 3. preostali iznosi koje treba platiti Nizozemskoj za 2012. i 2013. mogu se utvrditi na 190 115,25 EUR i 326 573,60 EUR.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Ovime se konačni dodatni financijski doprinos Unije za izdatke nastale u Nizozemskoj u 2011. za financiranje hitnih mjera suzbijanja influence ptica utvrđuje u iznosu od 13 278,64 EUR.
   Članak 2.
   1.   Ovime se financijski doprinos Unije za izdatke nastale u Nizozemskoj u 2012. za financiranje hitnih mjera suzbijanja influence ptica utvrđuje u iznosu od 400 115,25 EUR.
   2.   Ovime se preostali iznos financijskog doprinosa Unije koji treba platiti Nizozemskoj utvrđuje u iznosu od 190 115,25 EUR.
   Članak 3.
   1.   Ovime se financijski doprinos Unije za izdatke nastale u Nizozemskoj u 2013. za financiranje hitnih mjera suzbijanja influence ptica utvrđuje u iznosu od 576 573,60 EUR.
   2.   Ovime se preostali iznos financijskog doprinosa Unije koji treba platiti Nizozemskoj utvrđuje u iznosu od 326 573,60 EUR.
   Članak 4.
   Ova je Odluka upućena Kraljevini Nizozemskoj.
   
      Sastavljeno u Bruxellesu 4. kolovoza 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 189, 27.6.2014., str. 1.
   
   
      (2)  Uredba Komisije (EZ) br. 349/2005 od 28. veljače 2005. o utvrđivanju pravila o financiranju hitnih mjera i kampanje za suzbijanje određenih bolesti životinja u okviru Odluke Vijeća 90/424/EEZ (SL L 55, 1.3.2005., str. 12.).
   
      (3)  Provedbena Odluka Komisije 2012/667/EU od 25. listopada 2012. o utvrđivanju financijskog doprinosa Unije za izdatke nastale u vezi s provedbom hitnih mjera suzbijanja influence ptica u Nizozemskoj u 2011. (SL L 299, 27.10.2012., str. 47.).
   
      (4)  Provedbena odluka Komisije 2013/775/EU od 17. prosinca 2013. o financijskom doprinosu Unije za hitne mjere suzbijanja influence ptica u Njemačkoj, Italiji i Nizozemskoj 2012. i 2013. te Danskoj i Španjolskoj 2013. (SL L 343, 19.12.2013., str. 44.).
   
      (5)  Odluka Vijeća 2009/470/EZ od 25. svibnja 2009. o troškovima u području veterinarstva (SL L 155, 18.6.2009., str. 30.).
   
      (6)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).